5ί9Π3ΐυΓβ ΝοΙ 
\/θΓΪίίΘ(^.^ \ 



:21:29 


ϋίςΐυΐνίίςηθό 6γ 
νΑΚνΑΚΑ ΖΑΟΗΛ 
ϋβΐθ: 2016.06.01^ 

ΕΕ5Τ Γ 
Κθ35θπ: δίβΠΒα ΡϋΡ 
(θΓΠθθ()(ΐ8ΐ1) | 

Ιοθ3(ΐοη: Αϋτβ|5, ΕΙΙίπϊΚο 
Τγρο9Γ3{ϊο 


6747 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Ιουνίου 2016 


ΤΕΥΧΟΣ ΠΡΩΤΟ 


Αρ 


. Φύλλου 108 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 64. Καθιέρωση της 21 ης Ιουνίου ως δημόσιας 
εορτής τοπικής σημασίας για το Δήμο Λαγκαδά 
Νομού Θεσσαλονίκης. 

2 65. Ρύθμιση θεμάτων εκπαίδευσης Δοκίμων 
Υπαστυνόμων και Δοκίμων Αστυφυλάκων. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΟΜ. 64 (1) 

Καθιέρωση της 21 ης Ιουνίου ως δημόσιας εορ¬ 
τής τοπικής σημασίας για το Δήμο Λαγκαδά Νο¬ 
μού Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

Ι.Του άρθρου 1 του Α.Ν. 198/1967 «Περίτρόπου κα- 
θιερώσεως και τελέσεως δημοσίων εορτών και τελετών 
και περί αντικαταστάσεως και καταργήσεως διατάξεών 
τίνων του Α.Ν. 447/1937 "περί τρόπου απονομής σε¬ 
βασμού εις την Εθνικήν Σημαίαν και γενικώς τα Εθνικά 
Σύμβολα"» (Α' 215). 

2. Του άρθρου μόνου του Π.δ/τος 555/1977 «Περί βελ- 
τιώσεως διαδικασιών τίνων κατά την έκδοσιν διοικητι¬ 
κών πράξεων επί αντικειμένων αρμοδιότητος Υπουργεί¬ 
ων Εξωτερικών, Εθνικής Αμύνης, Εσωτερικών και Εθνικής 
Παιδείας και Θρησκευμάτων» (Α' 184). 

3. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του Π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 


5. Την υπ'αριθμ. 82/2016 γνωμοδότηση του Συμβου¬ 
λίου της Επικράτειας, με πρόταση του Υπουργού Εσωτε¬ 
ρικών και Διοικητικής Ανασυγκρότησης αποφασίζουμε: 

Άρθρο 1 

Καθιερώνουμε την 21 η Ιουνίου, επέτειο της ιστορικής 
μάχης του Λαχανά και της απελευθέρωσής του το έτος 
1913, ως δημόσια εορτή τοπικής σημασίας για το Δήμο 
Λαγκαδά Νομού Θεσσαλονίκης. 

Άρθρο 2 

Οι εκδηλώσεις του εορτασμού, οι οποίες θα γίνονται 
στο Δήμο Λαγκαδά Νομού Θεσσαλονίκης, περιλαμβά¬ 
νουν γενικό σημαιοστολισμό σε όλο το Δήμο από την 8η 
πρωινή μέχρι τη δύση του ηλίουτης ημέρας της εορτής 
και φωταγώγηση του δημοτικού καταστήματος και των 
λοιπών δημόσιων κτιρίων, από τη δύση του ηλίου της 
ημέρας της εορτής μέχρι τις πρωινές ώρες της επομένης. 

Άρθρο 3 

Το πρόγραμμα των εορταστικών εκδηλώσεων κα¬ 
ταρτίζεται με απόφαση του Περιφερειάρχη Κεντρικής 
Μακεδονίας. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Μάίόυ 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εσωτερικών 

και Διοικητικής Ανασυγκρότησης 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Τεύχος Α' 108/08.06.2016 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙ0Μ. 65 (2) 

Ρύθμιση θεμάτων εκπαίδευσης Δοκίμων Υπαστυ- 

νόμων και Δοκίμων Αστυφυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, περ. α', στ' και ζ' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντί καταστάθηκε με το άρθρο 1 
παρ. 1 του Ν. 1590/1986 (Α' 49). 

2. Τις διατάξειςτου άρθρου 7 παρ. 3 του Ν. 2334/1995 
«Υπηρεσία Εναέριων Μέσων της Ελληνικής Αστυνομίας 
και άλλες διατάξεις (Α' 184). 

3. Τις διατάξεις του άρθρου 2 παρ. 4 και του άρθρου 
3 παρ. 4 του Ν. 2226/1994 «Εισαγωγή, εκπαίδευση και 
μετεκπαίδευση στις Σχολές της Αστυνομικής Ακαδημί¬ 
ας και στο Τμήμα Ανθυποπυραγών της Πυροσβεστικής 
Ακαδημίας και άλλες διατάξεις» (Α' 122). 

4. Τις διατάξειςτου άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου ΔημόσιαςΤά- 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α'41). 

5. Τις διατάξεις των άρθρων 15 παρ. 7 και 39 παρ. 
1 του Ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας και Προστασίας 
του Πολίτη και ρύθμιση λοιπών θεμάτων αρμοδιότητας 
Υπουργείου ΔημόσιαςΤάξης και Προστασίας του Πολί¬ 
τη» (Α' 73), όπως αντικαταστάθηκαν με το άρθρο 231 του 
Ν. 4281/2014 (ΑΊ 60). 

6. Τις διατάξεις του Π.δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (Α'20). 

7. Την υπ' αριθ. Υ6 από 25-9-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Νικόλαο Τόσκα» (Β' 2109). 

8. Την υπ' αριθ. 8000/1 /2016/10-α' από 8-2-2016 Εισή¬ 
γηση της Γενικής Διεύθυνσης Οικονομικών και Επιτελι¬ 
κού Σχεδιασμού. 

9. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

10. Την υπ'αριθμ. 113/2016 γνωμοδότηση του Συμ¬ 
βουλίου της Επικράτειας, ύστερα από πρόταση του 
Αναπληρωτή Υπουργού Εσωτερικών και Διοικητικής 
Ανασυγκρότησης, αποφασίζουμε: 

ΚΕΦΑΛΑΙΟ Α' 

ΡΥΘΜΙΣΗ ΘΕΜΑΤΩΝ ΕΚΠΑΙΔΕΥΣΗΣ ΔΟΚΙΜΩΝ 

ΥΠΑΣΤΥΝΟΜΩΝ 

Άρθρο 1 

Το άρθρο 24 του Π.δ. 319/1995 (ΑΊ74) αντικαθίσταται 
ως εξής: 


« Άρθρο 24 

Πειθαρχικές Ποινές 

1. Στους δόκιμους υπαστυνόμους εκτός από τις κα¬ 
τώτερες πειθαρχικές ποινές της επίπληξης και του προ¬ 
στίμου που προβλέπονται από το Πειθαρχικό Δίκαιο 
Αστυνομικού Προσωπικού, επιβάλλεται και η ποινή της 
αποβολής από τη Σχολή, σύμφωνα με τα οριζόμενα στα 
άρθρα 26 και 27 του παρόντος. 

Επιπλέον, για τα παραπτώματα για τα οποία προβλέ- 
πεται η ποινή της επίπληξης ή του προστίμου, δύναται 
αντί αυτών να επιβάλλεται αιτιολογημένα κατά την κρίση 
της Διοίκησης το διοικητικό μέτρο της στέρησης μίας 
έως τριών ημερών εξόδου, κάθε μία έκτων οποίων αρ¬ 
χίζει την ώρα εξόδου και λήγει την αντίστοιχη ώρα της 
επόμενης ημέρας. 

2. Για τα παραπτώματα των δοκίμων υπαστυνόμων 
που επισύρουν την ποινή της αποβολής από τη Σχολή 
δύναται, μετά την έκδοση διαταγής διενέργειας Ε.Δ.Ε. σε 
βάρος τους κατ'άρθρο 26 του Π.δ. 120/2008 (Α' 182), να 
ληφθεί το διοικητικό μέτρο της διαθεσιμότητας υπό τις 
προϋποθέσεις που προβλέπονται στο άρθρο 15 του ως 
άνω διατάγματος.». 

Άρθρο 2 

Μετά το άρθρο 24 του Π.δ. 319/1995, προστίθεται νέο 
άρθρο 24Α ως εξής: 

« Άρθρο 24Α 

Αναλογική εφαρμογή κανόνων 

και διαδικασιών Πειθαρχικού Δικαίου 

Κανόνες και διαδικασίες του Πειθαρχικού Δικαίου 
Αστυνομικού Προσωπικού (Π.δ. 120/2008, όπως εκάστο- 
τε ισχύει), εφαρμόζονται αναλόγως και στους δόκιμους 
υπαστυνόμους, αν συνάδουν με τη φύση και το σκοπό 
της πειθαρχικής διαδικασίας των εκπαιδευόμενων δοκί¬ 
μων υπαστυνόμων και δεν αντίκεινται στις διατάξειςτου 
παρόντος. Ειδικότερα, εφαρμόζονται ιδίως οι κανόνες 
και οι διαδικασίες του Πειθαρχικού Δικαίου που αφο¬ 
ρούν: (α) στην τήρηση των κανόνων και αρχών του Ποι¬ 
νικού Δικαίου, (β) στη διάρκεια της πειθαρχικής ευθύνης, 
(γ) στη διενέργεια διοικητικών εξετάσεων, (δ) στη θέση 
σε διαθεσιμότητα, (ε) στην επανάληψη της πειθαρχικής 
δίκης, (στ) στην άσκηση προσφυγής κατά αποφάσεων 
μονομελών πειθαρχικών οργάνων και πειθαρχικών συμ¬ 
βουλίων και (ζ) στην ακύρωση από τα διοικητικά δικα¬ 
στήρια της πειθαρχικής απόφασης.». 

Άρθρο 3 

Η περίπτωση α'της παραγράφου 2 του άρθρου 26 του 
Π.δ. 319/1995, αντικαθίσταται ως εξής: 

«α. Για τα παραπτώματα που προβλέπονται περιοριστι- 
κώς στα άρθρα 10,11 και 12 του Π.δ. 120/2008.». 

Άρθρο 4 

1. Η παράγραφος 1 του άρθρου 27 του Π.δ. 319/1995 
αντικαθίσταται ως εξής: 

«1. Η ποινή της αποβολής από τη Σχολή επιβάλλεται 
από τον Υπαρχηγό της Ελληνικής Αστυνομίας, μετά από 

γνωμοδότηση του Εκπαιδευτικού Συμβουλίου, η οποία 
στηρίζεται σε ένορκη διοικητική εξέταση. Το συμβού¬ 
λιο συγκαλείται με διαταγή του Υπαρχηγού, ύστερα 
από πρόταση του Διοικητή της Σχολής, προκειμένου 
να γνωμοδοτήσει επί της υπόθεσης που παραπέμπεται 
ενώπιον του. 

Στην περίπτωση των ένορκων διοικητικών εξετάσεων 
που διενεργούνται κατ' άρθρο 26 του Π.δ. 120/2008 και 
αφορούν σε δόκιμο υπαστυνόμο, η κατά τα άρθρα 31 
και 39 του ως άνω διατάγματος απόφαση του αρμόδιου 
αποφασιστικού οργάνου για παραπομπή στο Εκπαιδευ¬ 
τικό Συμβούλιο, είναι δεσμευτική για το Διοικητή της 
Σχολής.». 

2. Στην παράγραφο 2 του άρθρου 27 του Π.δ. 319/1995, 
η λέξη «Ανακριτικού» αντικαθίσταται από τη λέξη «Πει¬ 
θαρχικού». 

3. Η παράγραφος 3 του άρθρου 27 του Π.δ. 319/1995, 
αντικαθίσταται ως εξής: 

«3. Το Εκπαιδευτικό Συμβούλιο συνέρχεται σύμφωνα 
με όσα ορίζονται για τα Πειθαρχικά Συμβούλια και εκδί¬ 
δει αιτιολογημένη γνωμοδότηση, την οποία ο Διοικητής 
της Σχολής Αξιωματικών υποβάλλει με το φάκελο της 
υπόθεσης στη Διεύθυνση Εκπαίδευσης και Ανάπτυξης 
Ανθρωπίνων Πόρων του Αρχηγείου της Ελληνικής Αστυ¬ 
νομίας, η οποία υποχρεούται να την παραπέμψει στον 
Υπαρχηγό της Ελληνικής Αστυνομίας, προκειμένου να 
εκδώσει την απόφασή του. Ο Υπαρχηγόςτης Ελληνικής 
Αστυνομίας εκτιμά ελεύθερα τα στοιχεία και αποφαίνε- 
ται αν αποδείχτηκαν ή όχι τα πραγματικά περιστατικά 
που συνιστούν τα αποδιδόμενα στο δόκιμο πειθαρχικά 
παραπτώματα. Σε καταφατική περίπτωση αποφαίνε- 
ται αν αυτά συνιστούν πειθαρχικά παραπτώματα που 
επισύρουν την επιβολή ποινής αποβολής ή συνιστούν, 
κατ'ορθότερο νομικό χαρακτηρισμό, διαφορετικά πει¬ 
θαρχικά παραπτώματα και επιβάλει την προσήκουσα 
πειθαρχική ποινή, σύμφωνα με το άρθρο 24. Εάν κρίνει 
ότι αυτά δεν συνιστούν πειθαρχικό παράπτωμα, θέτει 
την υπόθεση στο αρχείο.». 

4. Η παράγραφος4 του άρθρου 27 του Π.δ. 319/1995, 
αντικαθίσταται ως εξής: 

«4. Κατά της απόφασης του Υπαρχηγού επιτρέπεται, 
μέσα σε ανατρεπτική προθεσμία δέκα (10) ημερών από 
την κοινοποίηση, προσφυγή του ενδιαφερομένου ενώ¬ 
πιον του Αρχηγού της Ελληνικής Αστυνομίας, ο οποίος 
αποφασίζει οριστικά.». 

5. Στην παράγραφο 5 του άρθρου 27 του Π.δ. 319/1995, 
η λέξη «Ανακριτικό» αντικαθίσταται από τη λέξη «Πει¬ 
θαρχικό». 

6. Μετά την παράγραφο 7 του άρθρου 27 του 
Π.δ. 319/1995, προστίθεται νέα παράγραφος 8 ως εξής: 

«8. Δόκιμος σε βάρος του οποίου διενεργείται ένορ¬ 
κη διοικητική εξέταση για τους λόγους του άρθρου 26, 
δεν αποφοιτά από τη Σχολή μέχρι την ολοκλήρωση της 
πειθαρχικής διαδικασίας, διατιθέμενος στο επιτελείο της 
Σχολής. 

Στην περίπτωση αυτή, η επαγγελματική ικανότητα 
κατά το άρθρο 38 βαθμολογείται μετά το πέρας της 
πειθαρχικής διαδικασίας.». 


Άρθρο 5 

Η περίπτωση α'της παραγράφου 5 του άρθρου 38 του 
Π.δ. 319/1995 καταργείται. 

Άρθρο 6 

1. Στο τέλος της παραγράφου 6 του άρθρου 39 του 
Π.δ. 319/1995 προστίθεται εδάφιο ως εξής: 

«Με την ευδόκιμη αποφοίτησή του από τη Σχολή 
εντάσσεται στην εκπαιδευτική σειρά με την οποία απο¬ 
φοιτά.». 

2. Η παράγραφος 8 του άρθρου 39 του Π.δ. 319/1995 
αντικαθίσταται ως εξής: 

«8. α. Δόκιμος που δεν παρακολουθεί την εκπαίδευση 
για λόγους υγείας, συνέχεια ή διακεκομμένα, το ίδιο εκ¬ 
παιδευτικό έτος, για χρονικό διάστημα μεγαλύτερο του 
ενός εβδόμου (1 Π) των πραγματικών εργασίμων ημερών 
και των δύο εξαμήνων, όπως καθορίζονται στο ετήσιο 
πρόγραμμα εκπαίδευσης, δεν προάγεται στο επόμενο 
εκπαιδευτικό έτος αν φοιτά στο Α', Β' ή Γ' έτος σπουδών, 
ενώ δεν αποφοιτά από τη Σχολή αν φοιτά στο Δ' έτος 
σπουδών και επαναλαμβάνει τη φοίτηση του εξαμήνου 
ή των εξαμήνων που απώλεσε, χωρίς να θεωρείται ότι 
απορρίπτεται. Με την ευδόκιμη αποφοίτησή του από τη 
Σχολή, εντάσσεται στην εκπαιδευτική σειρά με την οποία 
αποφοιτά. Αν, όμως, πρόκειται για δόκιμο που τραυμα¬ 
τίστηκε κατά την εκτέλεση διατεταγμένης υπηρεσίας 
και ένεκα αυτής, με την ευδόκιμη αποφοίτησή του από 
τη Σχολή εντάσσεται στην επετηρίδα της εκπαιδευτικής 
σειράς με την οποία κατατάχθηκε.Το προηγούμενο εδά¬ 
φιο έχει εφαρμογή και στην περίπτωση που το ανωτέρω 
χρονικό διάστημα οφείλεται κατά ένα μέρος σε απουσία 
λόγω τραυματισμού κατά την εκτέλεση διατεταγμένης 
υπηρεσίας και ένεκα αυτής και κατά ένα μέρος σε λόγους 
υγείας κατά τα αναφερόμενα στο πρώτο εδάφιο. 

β. Δόκιμος γυναίκα που δεν παρακολουθεί την εκπαί¬ 
δευση λόγω κυοφορίας (άδεια μητρότητας), συνέχεια 
ή διακεκομμένα, το ίδιο εκπαιδευτικό έτος για χρονικό 
διάστημα μεγαλύτερο του ενός τρίτου (1/3) των πραγμα¬ 
τικών εργασίμων ημερών και των δύο εξαμήνων, όπως 
καθορίζονται στο ετήσιο πρόγραμμα εκπαίδευσης, δεν 
προάγεται στο επόμενο εκπαιδευτικό έτος αν φοιτά στο 
Α', Β' ή Γ'έτος σπουδών, ενώ δεν αποφοιτά από τη Σχολή 
αν φοιτά στο Δ'έτος και επαναλαμβάνει τη φοίτηση του 
εξαμήνου ή των εξαμήνων που απώλεσε, χωρίς να θεω¬ 
ρείται ότι απορρίπτεται. Με την ευδόκιμη αποφοίτησή 
της από τη Σχολή, εντάσσεται στην επετηρίδα της εκπαι¬ 
δευτικής σειράς με την οποία κατατάχθηκε.Το προηγού¬ 
μενο εδάφιο έχει εφαρμογή και στην περίπτωση που το 
ανωτέρω χρονικό διάστημα οφείλεται κατά ένα μέρος σε 
απουσία λόγω κυοφορίας και κατά ένα μέρος σε λόγους 
υγείας κατά τα αναφερόμενα στην περίπτωση α'. 

γ. Δόκιμος που δεν παρακολουθεί την εκπαίδευση συ¬ 
νέχεια ή διακεκομμένα το ίδιο εκπαιδευτικό έτος για χρο¬ 
νικό διάστημα μεγαλύτερο του ενός εβδόμου (1/7) των 
πραγματικών εργασίμων ημερών και των δύο εξαμήνων, 
όπως καθορίζονται στο ετήσιο πρόγραμμα εκπαίδευσης, 
λόγω λήψης του διοικητικού μέτρου της διαθεσιμότητας 
κατά το άρθρο 24, δεν προάγεται στο επόμενο εκπαιδευ- 

τικό έτος αν φοιτά στο Α', Β' ή Γ' έτος σπουδών, ενώ δεν 
αποφοιτά από τη Σχολή αν φοιτά στο Δ' έτος. Μετά την 
ολοκλήρωση της πειθαρχικής διαδικασίας και εφόσον 
δεν του επιβληθεί η πειθαρχική ποινή της αποβολής από 
τη Σχολή, επαναλαμβάνει τη φοίτηση του εξαμήνου ή 
των εξαμήνων που απώλεσε, χωρίς να θεωρείται ότι 
απορρίπτεται. Με την ευδόκιμη αποφοίτησή του από 
τη Σχολή εντάσσεται στην επετηρίδα της εκπαιδευτικής 
σειράς με την οποία κατατάχθηκε. Το προηγούμενο εδά¬ 
φιο έχει εφαρμογή και στην περίπτωση που το ανωτέρω 
χρονικό διάστημα οφείλεται κατά ένα μέρος σε απουσία 
λόγω διαθεσιμότητας και κατά ένα μέρος σε λόγους υγεί¬ 
ας κατά τα αναφερόμενα στην περίπτωση α'. 

δ. Ο περιορισμός της παραγράφου 6 ως προς τη συ¬ 
νολική διάρκεια φοίτησης στη Σχολή δεν ισχύει για τους 
δοκίμους των περιπτώσεων α', β' και γ'.». 

3. Τα δύο τελευταία εδάφια της παραγράφου 9 του 
άρθρου 39 του Π.δ. 319/1995, τα οποία προστέθηκαν 
με το άρθρο 2 του Π.δ. 108/2012 (ΑΊ91), καταργούνται. 

4. Μετά την παράγραφο 11 του άρθρου 39 του 
Π.δ. 319/1995, προστίθεται νέα παράγραφος 12 ως εξής: 

«12. Η ένταξη στην επετηρίδα της εκπαιδευτικής σει¬ 
ράς κατάταξης κατά τα οριζόμενα στο τρίτο εδάφιο της 
περίπτωσης α'της παραγράφου 8 καθώς και στις περι¬ 
πτώσεις β' και γ'της ίδιας παραγράφου, γίνεται υπό τον 
όρο ότι δεν συντρέχει στο πρόσωπο του ενδιαφερομέ¬ 
νου δοκίμου άλλος λόγος απώλειας έτους σπουδών. Στην 
περίπτωση κατά την οποία συντρέχει τέτοιος λόγος, ο 
δόκιμος δεν εντάσσεται στην επετηρίδα της εκπαιδευ¬ 
τικής σειράς της κατάταξής του και το απολεσθέν έτος 
συνυπολογίζεται για τον προσδιορισμό της εκπαιδευτι¬ 
κής σειράς στην οποία τελικώς εντάσσεται.». 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΕΚΠΑΙΔΕΥΣΗΣ 

ΔΟΚΙΜΩΝ ΑΣΤΥΦΥΛΑΚΩΝ 

Άρθρο 7 

Η περίπτωση α'της παραγράφου 5 του άρθρου 49 του 
Π.δ. 352/1995 (Α' 187) καταργείται. 

Άρθρο 8 

1. Στο τέλος της παραγράφου 6 του άρθρου 50 του 
Π.δ. 352/1995 προστίθεται εδάφιο ως εξής: 

«Με την ευδόκιμη αποφοίτησή του από τη Σχολή 
εντάσσεται στην εκπαιδευτική σειρά με την οποία απο¬ 
φοιτά.». 

2. Η παράγραφος 8 του άρθρου 50 του Π.δ. 352/1995 
αντικαθίσταται ως εξής: 

«8. α. Δόκιμος που δεν παρακολουθεί την εκπαίδευση 
για λόγους υγείας, συνέχεια ή διακεκομμένα, στο ίδιο 
εξάμηνο για χρονικό διάστημα μεγαλύτερο του ενός πέ¬ 
μπτου (1/5) των πραγματικών εργασίμων ημερών του 
εξαμήνου, όπως καθορίζονται στο εξαμηνιαίο πρόγραμ¬ 
μα εκπαίδευσης, θεωρείται αποτυχών, ενώ αν φοιτά στο 
Ε'εξάμηνο δεν αποφοιτά από τη Σχολή. Στις περιπτώσεις 
αυτές επαναλαμβάνει την εκπαίδευση στο αντίστοιχο 
εξάμηνο της επόμενης εκπαιδευτικής περιόδου. Με την 


ευδόκιμη αποφοίτησή του από τη Σχολή, εντάσσεται 
στην εκπαιδευτική σειρά με την οποία αποφοιτά. Αν, 
όμως, πρόκειται για δόκιμο που τραυματίστηκε κατά την 
εκτέλεση διατεταγμένης υπηρεσίας και ένεκα αυτής, με 
την ευδόκιμη αποφοίτησή του από τη Σχολή εντάσσεται 
στην επετηρίδα της εκπαιδευτικής σειράς με την οποία 
κατατάχθηκε. Το προηγούμενο εδάφιο έχει εφαρμογή 
και στην περίπτωση που το ανωτέρω χρονικό διάστημα 
οφείλεται κατά ένα μέρος σε απουσία λόγω τραυματι¬ 
σμού κατά την εκτέλεση διατεταγμένης υπηρεσίας και 
ένεκα αυτής και κατά ένα μέρος σε λόγους υγείας κατά 
τα αναφερόμενα στο πρώτο εδάφιο. 

β. Δόκιμος γυναίκα που δεν παρακολουθεί την εκπαί¬ 
δευση λόγω κυοφορίας (άδεια μητρότητας), συνέχεια ή 
διακεκομμένα, στο ίδιο εξάμηνο για χρονικό διάστημα 
μεγαλύτερο του ενός δευτέρου (1/2) των πραγματικών 
εργασίμων ημερών του εξαμήνου, όπως καθορίζονται 
στο εξαμηνιαίο πρόγραμμα εκπαίδευσης, θεωρείται απο- 
τυχούσα, ενώ αν φοιτά στο Ε' εξάμηνο δεν αποφοιτά 
από τη Σχολή. Στις περιπτώσεις αυτές επαναλαμβάνει 
την εκπαίδευση στο αντίστοιχο εξάμηνο της επόμενης 
εκπαιδευτικής περιόδου. Με την ευδόκιμη αποφοίτησή 
της από τη Σχολή, εντάσσεται στην επετηρίδα της εκπαι¬ 
δευτικής σειράς με την οποία κατατάχθηκε. Το προηγού¬ 
μενο εδάφιο έχει εφαρμογή και στην περίπτωση που το 
ανωτέρω χρονικό διάστημα οφείλεται κατά ένα μέρος σε 
απουσία λόγω κυοφορίας και κατά ένα μέρος σε λόγους 
υγείας κατά τα αναφερόμενα στην περίπτωση α'. 

γ. Δόκιμος που δεν παρακολουθεί την εκπαίδευση 
συνέχεια ή διακεκομμένα, στο ίδιο εξάμηνο για χρονι¬ 
κό διάστημα μεγαλύτερο του ενός πέμπτου (1/5) των 
πραγματικών εργασίμων ημερών του εξαμήνου, όπως 
καθορίζονται στο εξαμηνιαίο πρόγραμμα εκπαίδευσης, 
λόγω λήψης του διοικητικού μέτρου της διαθεσιμότητας 
κατά το άρθρο 57, θεωρείται αποτυχών, ενώ αν φοιτά 
στο Ε' εξάμηνο δεν αποφοιτά από τη Σχολή. Μετά την 
ολοκλήρωση της πειθαρχικής διαδικασίας και εφόσον 
δεν του επιβληθεί η πειθαρχική ποινή της αποβολής από 
τη Σχολή, επαναλαμβάνει την εκπαίδευση στο αντίστοι¬ 
χο εξάμηνο της επόμενης εκπαιδευτικής περιόδου. Με 
την ευδόκιμη αποφοίτησή του από τη Σχολή εντάσσεται 
στην επετηρίδα της εκπαιδευτικής σειράς με την οποία 
κατατάχθηκε. Το προηγούμενο εδάφιο έχει εφαρμογή 
και στην περίπτωση που το ανωτέρω χρονικό διάστη¬ 
μα οφείλεται κατά ένα μέρος σε απουσία λόγω διαθεσι¬ 
μότητας και κατά ένα μέρος σε λόγους υγείας κατά τα 
αναφερόμενα στην περίπτωση α'. 

δ. Ο περιορισμός της παραγράφου 6 ως προς τη συ¬ 
νολική διάρκεια φοίτησης στη Σχολή δεν ισχύει για τους 
δοκίμους των περιπτώσεων α', β' και γ'.». 

3. Μετά την παράγραφο 11 του άρθρου 50 του 
Π.δ. 352/1995, προστίθεται νέα παράγραφος 12 ως εξής: 

«12. Η ένταξη στην επετηρίδα της εκπαιδευτικής σει¬ 
ράς κατάταξης κατά τα οριζόμενα στο τέταρτο εδάφιο 
της περίπτωσης α'της παραγράφου 8 καθώς και στις 
περιπτώσεις β' και γ'της ίδιας παραγράφου, γίνεται υπό 
τον όρο ότι δεν συντρέχει στο πρόσωπο του ενδιαφερο¬ 
μένου δοκίμου άλλος λόγος απώλειας εξαμήνου. Στην 

περίπτωση κατά την οποία συντρέχει τέτοιος λόγος, ο 
δόκιμος δεν εντάσσεται στην επετηρίδα της εκπαιδευτι¬ 
κής σειράς της κατάταξής του και το απολεσθέν εξάμηνο 
συνυπολογίζεται για τον προσδιορισμό της εκπαιδευτι¬ 
κής σειράς στην οποία τελικώς εντάσσεται.». 

Άρθρο 9 

Το άρθρο 57 του Π.δ. 352/1995 αντικαθίσταται ως 
εξής: 

«Άρθρο 57 

Πειθαρχικές ποινές 

1. Στους δοκίμους αστυφύλακες εκτός από τις κατώτε¬ 
ρες πειθαρχικές ποινές της επίπληξης και του προστίμου 
που προβλέπονται από το Πειθαρχικό Δίκαιο Αστυνομι¬ 
κού Προσωπικού, επιβάλλεται και η ποινή της αποβολής 
από τη Σχολή, σύμφωνα με τα οριζόμενα στα άρθρα 58 
και 59 του παρόντος. 

Επιπλέον, για τα παραπτώματα για τα οποία προβλέ- 
πεται η ποινή της επίπληξης ή του προστίμου, δύναται 
αντί αυτών να επιβάλλεται αιτιολογημένα κατά την κρίση 
της Διοίκησης το διοικητικό μέτρο της στέρησης μίας 
έως τριών ημερών εξόδου, κάθε μία έκτων οποίων αρ¬ 
χίζει την ώρα εξόδου και λήγει την αντίστοιχη ώρα της 
επόμενης ημέρας. 

2. Για τα παραπτώματα των δοκίμων αστυφυλάκων 
που επισύρουν την ποινή της αποβολής από τη Σχολή 
δύναται, μετά την έκδοση διαταγής διενέργειας Ε.Δ.Ε. σε 
βάρος τους κατ' άρθρο 26 του Π.δ. 120/2008 (Α' 182), να 
ληφθεί το διοικητικό μέτρο της διαθεσιμότητας, υπό τις 
προϋποθέσεις που προβλέπονται στο άρθρο 15 του ως 
άνω διατάγματος.». 

Άρθρο 10 

Μετά το άρθρο 57 του Π.δ. 352/1995, προστίθεται νέο 
άρθρο 57Α ως εξής: 

«Άρθρο 57Α 

Αναλογική εφαρμογή κανόνων και διαδικασιών 

Πειθαρχικού Δικαίου 

Κανόνες και διαδικασίες του Πειθαρχικού Δικαίου 
Αστυνομικού Προσωπικού (Π.δ. 120/2008, όπως εκάστο- 
τε ισχύει), εφαρμόζονται αναλόγως και στους δόκιμους 
αστυφύλακες, αν συνάδουν με τη φύση και το σκοπό της 
πειθαρχικής διαδικασίας των εκπαιδευόμενων δοκίμων 
αστυφυλάκων και δεν αντίκεινται στις διατάξεις του πα¬ 
ρόντος. Ειδικότερα, εφαρμόζονται ιδίως οι κανόνες και 
οι διαδικασίες του Πειθαρχικού Δικαίου που αφορούν: 
(α) στην τήρηση των κανόνων και αρχών του Ποινικού Δι¬ 
καίου, (β) στη διάρκεια της πειθαρχικής ευθύνης, (γ) στη 
διενέργεια διοικητικών εξετάσεων, (δ) στη θέση σε δια¬ 
θεσιμότητα, (ε) στην επανάληψη της πειθαρχικής δίκης, 
(στ) στην άσκηση προσφυγής κατά αποφάσεων μονομε¬ 
λών πειθαρχικών οργάνων και πειθαρχικών συμβουλίων 
και (ζ) στην ακύρωση από τα διοικητικά δικαστήρια της 
πειθαρχικής απόφασης.». 

Άρθρο 11 

Η περίπτωση α'της παραγράφου 2 του άρθρου 58 του 
Π.δ. 352/1995 αντικαθίσταται ως εξής: 


«α. Για τα παραπτώματα που προβλέπονται περιοριστι- 
κώς στα άρθρα 10,11 και 12 του Π.δ. 120/2008.». 

Άρθρο 12 

1. Η παράγραφος 1 του άρθρου 59 του Π.δ. 352/1995 
αντικαθίσταται ως εξής: 

«1. Η ποινή της αποβολής από τη Σχολή επιβάλλεται 
από τον Υπαρχηγό της Ελληνικής Αστυνομίας, μετά από 
γνωμοδότηση του Εκπαιδευτικού Συμβουλίου, η οποία 
στηρίζεται σε ένορκη διοικητική εξέταση. Το συμβού¬ 
λιο συγκαλείται με διαταγή του Υπαρχηγού, ύστερα 
από πρόταση του Διοικητή της Σχολής, προκειμένου 
να γνωμοδοτήσει επί της υπόθεσης που παραπέμπεται 
ενώπιον του. 

Στην περίπτωση των ένορκων διοικητικών εξετάσεων 
που διενεργούνται κατ' άρθρο 26 του Π.δ. 120/2008 και 
αφορούν σε δόκιμο αστυφύλακα, η κατά τα άρθρα 31 
και 39 του ως άνω διατάγματος απόφαση του αρμόδιου 
αποφασιστικού οργάνου για παραπομπή στο Εκπαιδευ¬ 
τικό Συμβούλιο, είναι δεσμευτική για το Διοικητή της 
Σχολής.». 

2. Στην παράγραφο 2 του άρθρου 59 του Π.δ. 352/1995, 
η λέξη «Ανακριτικού» αντικαθίσταται από τη λέξη «Πει¬ 
θαρχικού». 

3. Η παράγραφος 3 του άρθρου 59 του Π.δ. 352/1995 
αντικαθίσταται ως εξής: 

«3. Το Εκπαιδευτικό Συμβούλιο συνέρχεται σύμφωνα 
με όσα ορίζονται για τα Πειθαρχικά Συμβούλια και εκδί¬ 
δει αιτιολογημένη γνωμοδότηση, την οποία ο Διοικητής 
της Σχολής Αστυφυλάκων υποβάλλει με το φάκελο της 
υπόθεσης στη Διεύθυνση Εκπαίδευσης και Ανάπτυξης 
Ανθρωπίνων Πόρων του Αρχηγείου της Ελληνικής Αστυ¬ 
νομίας, η οποία υποχρεούται να την παραπέμψει στον 
Υπαρχηγό της Ελληνικής Αστυνομίας, προκειμένου να 
εκδώσει την απόφασή του. Ο Υπαρχηγός της Ελληνικής 
Αστυνομίας εκτιμά ελεύθερα τα στοιχεία και αποφαίνε- 
ται αν αποδείχτηκαν ή όχι τα πραγματικά περιστατικά 
που συνιστούν τα αποδιδόμενα στο δόκιμο πειθαρχικά 
παραπτώματα. Σε καταφατική περίπτωση αποφαίνε- 
ται αν αυτά συνιστούν πειθαρχικά παραπτώματα που 
επισύρουν την επιβολή ποινής αποβολής ή συνιστούν, 
κατ'ορθότερο νομικό χαρακτηρισμό, διαφορετικά πει¬ 
θαρχικά παραπτώματα και επιβάλει την προσήκουσα 
πειθαρχική ποινή, σύμφωνα με το άρθρο 57. Εάν κρίνει 
ότι αυτά δεν συνιστούν πειθαρχικό παράπτωμα, θέτει 
την υπόθεση στο αρχείο.». 

4. Η παράγραφος 4 του άρθρου 59 του Π.δ. 352/1995 
αντικαθίσταται ως εξής: 

«4. Κατά της απόφασης του Υπαρχηγού επιτρέπεται 
προσφυγή του ενδιαφερομένου, η οποία ασκείται μέσα 
σε ανατρεπτική προθεσμία 10 ημερών στον Αρχηγό της 
Ελληνικής Αστυνομίας, ο οποίος αποφασίζει οριστικά.». 

5. Μετά την παράγραφο 6 του άρθρου 59 του 
Π.δ. 352/1995, προστίθεται νέα παράγραφος 7 ως εξής: 

«7. Δόκιμος σε βάρος του οποίου διενεργείται ένορ¬ 
κη διοικητική εξέταση για τους λόγους του άρθρου 58, 
δεν αποφοιτά από τη Σχολή μέχρι την ολοκλήρωση της 
πειθαρχικής διαδικασίας, διατιθέμενος είτε στη Σχολή, 

είτε σε οποιαδήποτε Υπηρεσία του Σώματος με διαταγή 
του Προϊστάμενου Επιτελείου του Αρχηγείου Ελληνικής 
Αστυνομίας. 

Στην περίπτωση αυτή, η επαγγελματική ικανότητα 
κατά το άρθρο 49 βαθμολογείται μετά το πέρας της 
πειθαρχικής διαδικασίας.». 

Άρθρο 13 
Έναρξη ισχύος 

Η ισχύς του παρόντος διατάγματος αρχίζει απάτη δη¬ 
μοσίευσή του στην Εφημερίδα της Κυβέρνησης. 


Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιουνίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Αναπληρωτής Υπουργός 

Εσωτερικών και Διοικητικής Ανασυγκρότησης 

ΝΙΚΟΛΑΟΣΤΟΣΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ιλ/6 6πΐ35ί θ Γ.6ί (α>θί ,α ϊ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θ 1.{|Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗβΙρά65ΐ<.6ΐ@βϊ.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙ)ΐπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 0|ΐ'3Πΐ·η3ΐ€·3@€ΐ·9 | ' 




























